b'\n_START_ARTICLE_\nOedecnema\n_START_SECTION_\nUtseende\n_START_PARAGRAPH_\nEn middelsstor, boks\xc3\xa5 kraftig, gulaktig og svart trebukk. Hode, antenner, pronotum og bein er r\xc3\xb8dbrune til svarte, dekkvingene r\xc3\xb8dgule med fire par runde, svarte flekker. Antennene er ganske tynne og rundt to tredjedeler s\xc3\xa5 lange som kroppen. Hodet er noe snuteformet forlenget. Pronotum er klokkeformet, matt, kledt med korte, lyse h\xc3\xa5r. Dekkvingener er avsmalnednde bakover, "skuldre" og spiss rundede. Beina, s\xc3\xa6rlig bakbeina, er kraftige med tykke l\xc3\xa5r og krumme legger hos hannen, spinklere hos hunnen.\n_START_SECTION_\nLevevis\n_START_PARAGRAPH_\nDe aller fleste blomsterbukkene har larver som lever i d\xc3\xb8d ved, men det finnes ogs\xc3\xa5 enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt p\xc3\xa5 sommeren, bes\xc3\xb8ker gjerne blomster, s\xc3\xa6rlig skjermplanter og andre planter med hvite, \xc3\xa5pne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.\n_START_SECTION_\nUtbredelse\n_START_PARAGRAPH_\nArten er utbredt fra S\xc3\xb8r\xc3\xb8st-Europa \xc3\xb8stover like til Stillehavet.'